**SÚHLAS SO ZASIELANÍM ELEKTRONICKEJ FAKTÚRY**

v zmysle § 71 ods. 1 písm. b) zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) (ďalej len „Súhlas“)

**Odberateľ** (ďalej len „**Odberateľ**“):

Obchodné meno:

Sídlo:

IČO:

DIČ:

IČ DPH:

Zastúpený:

Kontaktný email:

Kontaktný telefón:

Emailová adresa na zasielanie elektronických faktúr:

**Odberateľ podpisom tohto Súhlasu udeľuje v súlade s ustanovením § 71 ods. 1 písm. b) zákona o DPH súhlas so zasielaním faktúr za dodané tovary alebo poskytnuté služby spoločnosťou Europapier Slovensko, s. r. o., so sídlom Panónska cesta 40, 852 45 Bratislava- Petržalka, Slovenská republika,
IČO: 31 344 381, zapísanou v Obchodnom registri Okresného súdu Bratislava I, oddiel: Sro,
vložka č.: 4524/B (ďalej len „Poskytovateľ“) výhradne v elektronickej podobe na vyššie uvedený
e-mail a súčasne potvrdzuje, že súhlasí s podmienkami ich zasielania uvedenými nižšie.**

**Podmienky zasielania elektronických faktúr:**

1. Elektronická faktúra je v zmysle § 71 ods. 1 písm. b) zákona o DPH daňovým dokladom.
2. Vierohodnosť pôvodu a neporušenosť obsahu faktúry je zabezpečená v súlade s § 71 ods. 3 zákona o DPH prostredníctvom pdf formátu elektronickej faktúry, elektronického podpisového záznamu elektronickej faktúry a kontrolných mechanizmov podnikových procesov.
3. Poskytovateľ sa zaväzuje elektronickú faktúru doručovať na vyššie uvedenú e-mailovú adresu
na zasielanie elektronických faktúr vo formáte pdf v čitateľnej podobe.
4. Elektronická faktúra sa považuje za doručenú dňom preukázateľného odoslania na vyššie uvedený e-mail Odberateľa, a to aj v prípade, ak si ju adresát neprečítal.
5. V prípade nedoručenia elektronickej faktúry do 15 dní odo dňa dodania tovaru alebo služby, príp. odo dňa, kedy nastala iná skutočnosť podľa § 73 zákona o DPH, sa Odberateľ zaväzuje bezodkladne o tejto skutočnosti informovať Poskytovateľa prostredníctvom e-mailovej adresy: **office@europapier.sk**. V prípade nesplnenia oznamovacej povinnosti podľa predchádzajúcej vety sa elektronická faktúra považuje za riadne doručenú a Poskytovateľ nie je povinný jej odoslanie preukazovať.
6. Odberateľ sa zaväzuje informovať Poskytovateľa o akýchkoľvek zmenách, majúcich vplyv
na zasielanie elektronických faktúr, najmä zmenu e-mailu na zasielanie elektronických faktúr.
7. Odberateľ potvrdzuje, že má výlučný prístup k e-mailu na zasielanie elektronických faktúr, Poskytovateľ nezodpovedá za akýkoľvek únik informácií z e-mailu Odberateľa.
8. Poskytovateľ nezodpovedá za poškodenie alebo neúplnosť údajov spôsobené poruchou počas doručovania prostredníctvom siete internet. Poskytovateľ nezodpovedá za škody vzniknuté
z dôvodu nekvalitného pripojenia Odberateľa do siete internet, alebo vzniknuté z dôvodu akejkoľvek nemožnosti Odberateľa pripojiť sa / získať prístup do siete internet.
9. Odberateľ je oprávnený odvolať tento súhlas písomným oznámením doručeným Poskytovateľovi. Odvolanie je účinné uplynutím kalendárneho mesiaca, v ktorom bolo odvolanie súhlasu doručené.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ V\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_\_

**Odberateľ**

Meno a priezvisko:

Funkcia: